Gjølsjøen

Gjølsjøen er en langstrakt innsjø 114 meter over havet øst for Øymarksjøen i Marker kommune, Østfold. Vannet har tilsig fra bekker i øst og nord, og avløp mot vest gjennom Bøenselva til Øymarksjøen. Store deler av nedbørfeltet ligger i jordbruksområder. Vannet ble dessuten omkring 1850 senket cirka 2 meter, og sammen med stort tilsig av næringsstoffer har dette medført betydelig gjengroing.

Vannet er grunt, med største dyp 4,2 meter i den sørlige delen. Den nordlige delen er bare 1,7 meter på det dypeste.

Vannet inkludert breddene ble vernet som Gjølsjøen naturreservat i 1992.

 Referanser 
Norges vassdrags- og energidirektorat, dybdekart 1985

Naturfaglige forhold i Gjølsjøen naturreservat i Marker,  Fylkesmannen i Østfold, Miljøvernavdelingen, 1992, s. 53''

Kategori:Innsjøer i Marker
Kategori:Haldenvassdraget